Per a informació de detall i explicativa sobre el tribut, consulteu la pàgina Impost sobre les estades en establiments turístics.
L'autoliquidació s'ha de presentar utilitzant el model 950 (o bé amb el model 920, autoliquidació agregada).
No és necessària la presentació quan no resulti cap quantitat a ingressar, sens perjudici de l'obligació dels subjectes passius substituts de conservar la documentació acreditativa de les exempcions aplicades fins que finalitzi el termini de prescripció.
En el cas específic d'embarcacions de creuer turístic, l'autoliquidació es fa amb el model 940.
Hi ha dos terminis de presentació i ingrés de l'autoliquidació:
Atenció: excepcionalment s'ajorna el termini per presentar i pagar les autoliquidacions corresponent al període de l'1 d'octubre del 2019 al 31 de març del 2020, que passarà a ser entre els dies 1 i 20 d'octubre del 2020 (art. 4 del Decret Llei 6/2020, de 12 de març, de mesures urgents en matèria assistencial, pressupostària, financera, fiscal i de contractació pública, per tal de pal·liar els efectes de la pandèmia generada pel coronavirus SARS-CoV-2).
Per tant, excepcionalment, de l'1 al 20 d'octubre de 2020 cal presentar en autoliquidacions separades:
- Les estades corresponents al període de l'1 d'octubre de 2019 al 31 de març de 2020.
- Les estades corresponents al període de l'1 d'abril de 2020 al 30 de setembre 2020.
Nota: són inhàbils tots els dies festius, de manera que si el venciment d'un termini cau en un dia festiu, es considera com a data de venciment el dia hàbil següent.
Els dissabtes també es consideren dies inhàbils a l'efecte de computar els terminis.
D'acord amb el que estableix el Decret llei 33/2020, de 30 de setembre (DOGC núm. 8238, d'1.10.2020), amb caràcter excepcional, es pot demanar l'ajornament o fraccionament del pagament dels deutes relatius a les autoliquidacions corresponents als semestres compresos entre l'1 d'octubre del 2019 i el 31 de març del 2020 i entre l'1 d'abril del 2020 i el 30 de setembre del 2020.
L'ajornament o fraccionament s'ha de demanar un cop fet la presentació telemàtica de l'autoliquidació.
La sol·licitud s'ha de presentar a través del registre electrònic de l'ATC.
En el formulari genèric disponible cal seleccionar el tipus de tràmit "Sol·licitud d'ajornament/fraccionament", tipus de document "Autoliquidació" i emplenar el núm. de document, que correspon al núm. de justificant de l'autoliquidació presentada.
Més informació i accés: Registre electrònic
Les empreses turístiques d'allotjament (els allotjaments turístics: establiments hotelers, apartaments turístics, càmpings i establiments de turisme rural, així com els habitatges d'ús turístic) no requereixen autorització per part de l'administració turística però sí que han de comunicar l'inici de la seva activitat mitjançant la presentació d'una declaració responsable de compliment de la normativa turística.
Aquesta comunicació comporta la inscripció de l'establiment o empresa que es tracti en el Registre de Turisme de Catalunya (RTC) i, conseqüentment, l'adjudicació d'un número o codi alfanumèric d'inscripció.
Es pot consultar si els establiments d'allotjament turístic consten inscrits en el RTC i quin és el número d'inscripció corresponent al web del Departament d'Empresa i Ocupació.
Així mateix, hi podeu trobar el número de registre (o de signatura), inclòs el dels habitatges d'ús turístic que han estat comunicats pels respectius ajuntaments: Registre de Turisme de Catalunya.
Els albergs són establiments la competència dels quals correspon al departament al qual pertany la Direcció General de la Joventut i és aquesta la que els atorga el número d'inscripció.